પેલા પેરાશૂટના તેલ આવતા. અને હજુ આવે જ છે. ખાલી સાઈઝ નાની મોટી થઈ છે. હોસ્ટેલ કે રૂમ રાખીને રહેતા વિદ્યાર્થીઓ માટે અલગ. બાકી પેરાશૂટનો મોટો શીશો જોઈ રૂમના લોકો મફતમાં હનુમાન થાય. આ બ્લુ કલરની બાટલીઓનો પોતાનો એક નિરાલો અંદાજ છે. પેલા આ બાટલીઓમાં સોઈ લઈ કાણું પાડવામાં આવતું. અને આપણા વડવાઓ એ વાતનું ધ્યાન રાખતા કે કાણું માપે પળે બાકી મનીયો વધારે વાપરી જાશે. પરિણામે એ બોટલ થોડા દિવસ વધારે ચાલતી. હવે ? બીઝનેસ બે ડગલા આગળ વધ્યો છે. લોકો કાણું પાડે તેના કરતા સારી વાત એ છે કે આપણે જ કાણું પાડી દઈએ. ગઈકાલે વર્ષો બાદ મેં તે બોટલ લીધી મા કસમ હાથમાં રેગડા ઊતર્યા.